Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Никола Димитровски со службена легитимација број 28-0003, изврши вонреден инспекциски надзор над субјектот на инспекциски надзор ЈУ Центар за социјална работа Виница, со седиште на ул.,,Страшо Пинџур,, V, Виница застапуван од Директорот Панче Лазаров и со Записник ИП1 број 16-6 од 23.02.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното

**Р Е Ш Е Н И Е**

Се наредува на Панче Лазаров, Директор на ЈУ Центар за социјална работа Виница (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во постапката на вршење на родителското право на мајката Анита Јованова над нејзините две малолетни деца Н.Н и Н.Н., целосно и правилно да ја преиспита и утврди фактичката состојба, да ги преземе сите потребни мерки за заштита на личноста, правата и интересите на малолетните деца и да утврди дали мајката А.Ј. ги напуштила децата и подолго од три месеца не се грижи за децата, односно да утврди дали родителот го занемарува вршењето на родителските должности спрема нејзините две малолетни деца и доколку утврди дека тоа го бараат интересите на детето, да донесе решение за постојан надзор над вршењето на родителското право во поглед на двете деца согласно член 83, 84 и 86 од Законот за семејството.

**Рокот за извршување на изречената инспекциска мерка изнесува 20 дена од денот на приемот на решението.**

2.Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

3. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторот за социјална заштита Никола Димитровски со службена легитимација број 28-0003 изврши вонреден инспекциски надзор над субјектот на инспекциски надзор ЈУ Центар за социјална работа Виница, со седиште на ул.,,Страшо Пинџур,, V, Виница застапуван од Директорот Панче Лазаров и состави Записник ИП1 број 16-6 од 23.02.2024 година, во кој се констатирани недостатоци и неправилности во постапка за вршење на родителското право.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-6 од 04.03.2024 година.

Инспектори за социјална заштита:

Виш инспектор - Никола Димитровски